cyanic-selkie/wikianc huggingface dataset:
Չարլզ Սելբի
Նրա աշխատանքներից է «Մարմարե սիրտը» (The Marble Heart, 1854 թ.)՝ ֆրանսիացի թատերագիր Թեոդոր Բառիերի Les Filles de marbre թատերախաղի թարգմանությունը, որը պատմության մեջ է մտել հանրահայտ մի դիպվածի պատճառով։ Այդ թատերախաղի 1863 թվականի նոյեմբերի 9-ի վաշինգտոնյան ներկայացումը դիտելիս հիշարժան երկխոսություն է տեղի ունեցել Ամերիկայի Միացյալ Նահանգների նախագահ Աբրահամ Լինքոլնի և նրան ուղեկցող անձանցից մեկի միջև։ Թատերախաղի հերոսներից ստոր չարագործ Ռաֆայելի դերակատար Ջոն Ուիլքս Բուտը դերով նախատեսված սպառնալից խոսքերն ուղղել է դահլիճում նստած Լինքոլնին այնքան ակներև կերպով, որ նախագահին ուղեկցող անձը շշնջացել է վերջինիս ականջին. «Կարծես իսկապես հենց Ձեզ նկատի ունի»։ Լինքոլնը, համաձայնելով, ի պատասխան ասել է. «Ահավոր սուր է ինձ նայում, չէ՝»  : Այս երկխոսությունից որոշ ժամանակ անց այդ նույն դերասանը մեկ այլ թատերախաղի ներկայացման ժամանակ իսկական ատրճանակից Լինքոլնի ուղղությամբ արձակած կրակոցով մահացու վիրավորել է նրան։
Չարլզ Սելբին մահացել է 1863 թվականի մարտի 21-ին, լոնդոնյան Քովենթ Գարդենում գտնվող իր տանը։ Թաղվել է Քենսալ Գրին գերեզմանատանը ։
Արտաքին հղումներ
Կատեգորիա:Անգլիացի թարգմանիչներ Կատեգորիա:Անգլիացի դերասաններ Կատեգորիա:Անգլիացի դրամատուրգներ Կատեգորիա:19-րդ դարի թարգմանիչներ Կատեգորիա:19-րդ դարի անգլիացի գրողներ
Տարլակ
Տարլակ (թագալերեն՝ Lungsod ng Tarlac), պրովինցիա Ֆիլիպիններում, Կենտրոնական Լուսոն շրջանում։ Վարչական կենտրոնը Տարլակ քաղաքն է։ Վարչականորեն բաժանվում է 17 համայնքների և 1 քաղաքի։
Աշխարհագրություն
Պրովինցիայի մակերեսը կազմում է 3 053,4 կմ² ։ Այն չունի ելք դեպի օվկիանոս և գտնվում է Լուսոն կղզու կենտրոնական մասում։ Պրովինցիայի արևելյան մասը հարթավայրային է (ընդհանուր տարածքի մոտ 75%- ը), արևմտյան մասը՝ լեռնոտ և բլրավոր։ Պրովինցիան սահմանակցում է՝ Պամպանգան (հարավում), Նուևա Էսիխին (արևելքում), Պանգասինան (հյուսիսում) և Սամբալեսը (արևմուտքում)։
Բնակչություն
Պրովինցիայի բնակչությունը 2015 թվականի օգոստոսի 1-ի տվյալներով կազմում է 1 366 027 մարդ։ Բնակչության խտությունը կազմում է 416,99 մարդ/կմ²։
Վարչական բաժանում
Պրովինցիան վարչականորեն բաժանվում է 17 համայնքների և 1 քաղաքի․
Տնտեսություն
Պրովինցիայի տնտեսությունը հիմնված է գյուղատնտեսության վրա, որի գլխավոր մշակաբույսերն են՝ բրինձը, շաքարեղեգը, եգիպտացորենը, մանգոն, բանանը և բանջարեղենը։
Արտաքին հղումներ
Կատեգորիա:Ֆիլիպինների բնակավայրեր Կատեգորիա:1872 հիմնադրումներ Կատեգորիա:1872 թվականին հիմնադրված բնակավայրեր
Գունդելսհայմ (Վերին Ֆրանկոնիա)
Գունդելսհայմ (Gundelsheim), կոմունա Գերմանիայի Բավարիա երկրամասում։
Ենթարկվում է Վերին Ֆրանկոնիա շրջանին։ Գտնվում է Բամբերգ շրջանի կազմում։ Բնակչությունը կազմում է 3272 մարդ (ըստ 2010 թվականի դեկտեմբերի 31-ի) ։ Տարածքը կազմում է 3,78 կմ²։ Պաշտոնական կոդ՝ 09 4 71 137։
Արտաքին հղումներ
Կատեգորիա:Գերմանիայի քաղաքներ
Թատրոն և երաժշտություն
«Թատրոն և երաժշտություն», թատերական-երաժշտական պատկերազարդ երկամսյա հանդես։ Լույս է տեսել 1910–1917 թվականներին Բաքվում։ Խմբավար հրատարակիչ՝ Անտոն Մայիլյան։
Տպագրել է հայկական, ռուսական, արևմտաեվրոպական թատրոնին և երաժշտությանը վերաբերող ուսումնասիրություններ, գրական ստեղծագործություններ, կենսագրականներ, հուշեր, թարգմանություններ, նաև Պետրոս Ադամյանի նամակներից, Լեոյի «Հայ արվեստը» աշխատությունը։ Հանդեսին աշխատակցել են Կոմիտասը, Գևորգ Չմշկյանը, Գևորգ Բաշինջաղյանը, Ալեն Մանուկյանը, Անուշավան Տեր-Ղևոնդյանը և ուրիշներ։
Վարկածներ Նիկոլայ Գոգոլի մահվան մասին
Նիկոլայ Գոգոլի մահվան մի քանի վարկած կա։
Ըստ Գոգոլի մահվան ընդունված տարբերակի 1852 թվականի փետրվարի 18-ին նա պառկել է անկողնում և ընդհանրապես հրաժարվել է սնունդից։ Փետրվարի 20-ին բժշկական կոնսիլիումը որոշել է Գոգոլի հարկադիր բուժումը, որի արդյունքը եղել է վերջնական ուժերի կորուստը, երեկոյան նա ընկել է անմարդկային վիճակի մեջ, իսկ փետրվարի 21-ի գիշերը մահացել է։
Վարկածներ հիվանդության մասին
Հայտնի ներքին կլինիցիստ և հոգեբույժ Վ. Ֆ. Չիժը (1855-1922) «Փիլիսոփայության և հոգեբանության հարցեր» ամսագրում (1903-1904 թվականներ) տեղադրել է «Ն. Վ. Գոգոլի հիվանդությունը» ընդարձակ հոդված, որտեղ գրողի կենսագրության վիճելի փաստերի ըմբռնումը շարադրել է ժամանակակից հոգեբուժության տեսանկյունից։ Ըստ Չիժայի՝ Գոգոլի հոգեկան հիվանդության նախադրյալները դրսևորվել են դեռևս վաղ պատանեկության տարիներին, իսկ վերջնական տեսքով հիվանդությունը հայտնաբերվել է նրա մահվանից տասը տարի առաջ։ «1841 թվականին Գոգոլի մոտ վերջնականապես ձևավորվեցին մեծության զառանցանքային գաղափարներ, որոնց սաղմերն արդեն պատանեկության տարիներին էին, և որոնք ամբողջ կյանքի ընթացքում աստիճանաբար բյուրեղացան և պարզաբանվեցին, մինչև ի վերջո, հիվանդության սրացման ազդեցության տակ 1840 թվականին հասնեն լիության և ավարտվածության»։
Մահվան վարկածներ
Վարկածներից մեկի համաձայն՝ Գոգոլը լեթարգիական քնով է քնել, քանի որ նրա աճյունների արտաշիրմումից հետո որոշ ականատեսներ կարծում էին, որ գրողի կմախքը դագաղի մեջ անբնական դրություն է ընդունել։ Լեթարգիական քնի վարկածը հերքում են քանդակագործ Նիկոլայ Ռամազանովի հուշերը ։
Ըստ մեկ այլ վարկածի, Գոգոլի մահը կապված է նրա կողմից ամբողջ մարմնական ապաշխարհումը մերժելու հետ, ինչի հետևանքով նա, ըստ պատմաբան Ա.Վ. Կարտաշևի, «իրեն սովամահ է արել սպիրիտուալիզմի սխրանքի մեջ» ։
Կա տեսակետ, որ գրողը մահացել է հյուծման պատճառով ավելորդ ասկետիզմի հետևանքով առաջացած հոգեկան հիվանդությունից։ Հոգեբուժության պրոֆեսոր Դ. Ե. Մելեխովը կարծում է, որ գրողը ենթարկվել է մանիկալ-դեպրեսիվ պսիխոզի կամ նոպայի, շիզոֆրենիայի, որն արտահայտվել է կրոնական անառողջ ձևով։ Մելեխովի կարծիքով՝ գրողը մահացել է, քանի որ հիվանդությունը, որով տառապել է Գոգոլը, դեռ չհայտնաբերված է եղել և բժիշկները չեն իմացել, թե ինչպես բուժեն այն ։
Վ. Ա. Վորոպաևը հերքում է այդ տեսակետը՝ պնդելով, որ գիտնականը սխալ է մեկնաբանել գրողի մահը։ Վորոպաևի կարծիքով, Գոգոլի կրոնական ապրումները առողջ էին և կապ չունեին նրա մահվան հետ։ Մասնավորապես, քննադատելով Մելեխովի կարծիքը, Վորոպաևը պնդել է․
Մենք տեսնում ենք, թե ինչպես է հոգեբույժ-գիտնականը, հիմնվելով երրորդ ձեռքից ստացված տեղեկությունների վրա, կրկնում է այն տարածված կարծիքը, թե իբր Գոգոլը իրեն սովամահ է արել։ Մինչդեռ դոկտոր Ալեքսեյ Տերենտևիչ Տարասենկովը, որը հետևում էր Գոգոլին իր մահվանից առաջ, վկայում է (և մյուս հուշագրությունները հաստատում են դա), որ Գոգոլը դադարել է սնունդ ընդունել և անկողին մտնել մահվանից ընդամենը երեք օր առաջ ։
Ծանոթագրություններ
Կատեգորիա:Նիկոլայ Գոգոլ
Չերնյակի (գյուղ, Խարկովի շրջան)
Չերնյակի (Черняки), գյուղ Ուկրաինայի Խարկովի մարզի Խարկովի շրջանում։ Հիմնադրվել է 1879 թվականին։
2001 թվականի տվյալներով Չերնյակի գյուղում բնակվում էր 0 մարդ։ Բնակավայրը զբաղեցնում է 0,03 կմ²։
Արտաքին հղումներ
Կատեգորիա:Ուկրաինայի Խարկովի մարզի Խարկովի շրջանի բնակավայրեր Կատեգորիա:Ուկրաինայի գյուղեր Կատեգորիա:1879 թվականին հիմնադրված բնակավայրեր
Շահրա
Անվանում
Բրիտանական գաղութային իշխանության ժամանակ բնակավայրը հայտնի էր նաև իտալական Կաչչա (Caccia / Kaċċa) անունով ։
Պատմություն
Ամենայն հավանականության Գոցո կղզու առաջին բնակեցված մասն է․ այստեղ է գտնվում Ջգանտիա մեգալիթյան տաճարը, Բրոշտորֆի ստորգետնյա սրբավայրը, ինչպես նաև Շերի և Նինու քարանձավները։ Սա կղզու երկրորդ մեծության քաղաքն է (առաջինը Նադուրն է)։ Բնակչությունը կազմում է 4,886 (2014)։
Շահրայի տաճարը նվիրված է Հաղթանակող Տիրամորը, ով հայտնի է որպես Իլ Բամբինա։ Նրա տոնը նշվում է սեպտեմբերի 8-ին։
Արտաքին հղումներ
Կատեգորիա:Մալթայի քաղաքներ
Ագուլիսի բարբառ
Ագուլիսի բարբառ, զոկերեն արևելյան՝ ում ճյուղի անտեղաշարժ բաղաձայնական՝ եռաստիճան համակարգ ունեցող բարբառ։ Խոսվել է Ագուլիսում և շրջակա բնակավայրերում ։
Ձայնավորներն են՝ ա, է, ը, ի, օ, ու, â, ö, ու՛։ Կան երկբարբառացումներ։ Առկա է ձայնավորների ներդաշնակության երևույթը։ Բաղաձայնական (պայթականների ու կիսաշփականների) համակարգը՝ եռաշարք (գրաբարակերպ)։ Ետնալեզվային պայթականներն ունեն քմայնացած տարբերակներ։ Շեշտը՝ վերջընթեր վանկում։ Գոյականն ունի թվի, հոլովի, առկայացման կարգեր։ Հոգնակիակերտներն են՝ -ար/-äր, -նէր, -ք, -äտիք, -նäտիք ևն։ Հատկացուցիչը որոշիչ հոդ է ստանում։ Բացառականում՝ -ից, գործիականում՝ -ավ, ներգոյականում՝ ամ (նաև՝ -ում) վերջավորությունները։ Կա նաև բացառականի վերլուծական ձև։ Առկա է անձի ու իրի քերականական տարբերակում (կրող խնդրի հետ կապված)։ Օժանդակ բայը չունի անցյալի ձևեր։ Բայի անցյալի վերլուծական կաղապարում գործառում է նէլ օժանդակ բառը (բառ-մասնիկը)։ Անցյալ կատարյալը համադրական ձև չունի։ Անկատար դերբայը ձևավորված է -ամ մասնիկով։ Սահմանական ներկան կազմվում է անկատար դերբայով և օժանդակ բայով։ Ձայնավորասկիզբ բայերը ստանում են ն նախահավելվածը. նօտամ ըմ «ուտում եմ»։ Ունի յոթ հոլով, հինգ եղանակ ։
Անցյալում այս բարբառով խոսողներին կոչել են զոկ, որից էլ բարբառի երկրորդ՝ զոկերեն անվանումը, որն այժմ գործածական չէ ։
Ծանոթագրություններ
Կատեգորիա:Ում ճյուղի բարբառներ
Բորիս Շեբոլդաև
Բորիս Պետրովիչ Շեբոլդաև, Կովկասում խորհրդային ռեժիմի հաստատման աջակից, ԽՄԿԿ անդամ (1914)։
Ծնվել է Փարիզում, բժշկի ընտանիքում։ 1900 թվականից ապրել է Պետերբուրգում։ 1916 թվականին զորակոչվել է բանակ։ 1917 թվականին եղել է Կովկասյան բանակի ՌՀԿ նախագահի տեղակալ։ 1918 թվականին՝ ՌԿ(բ)կ Բաքվի կոմիտեի անդամ, Բաքվի ԺԿԽ-ի ռազմական գործերի ժողկոմի տեղակալ։ 1920 թվականին՝ ՌԿ(բ)կ Դաղստանի մարզկոմի քարտուղար և հեղկոմի նախագահի տեղակալ, 1923-1925 թվականներին՝ Թուրքմենստանի Կ(բ) կ ԿԿ-ի բաժնի վարիչ, ՌԿ(բ)կ Ցարիցինի (Վոլգոգրադ) նահանգկոմի քարտուղար, ապա աշխատել է ՀամԿ(բ) կ ԿԿ-ի ապարատում, 1928-1937 թվականներին ղեկավար կուսակցական աշխատանքներ է կատարել մի շարք երկրկոմներում, 1937 թվականից եղել է ՀամԿ(բ) կ Կուրսկի մարզկոմի քարտուղար։ Կուսակցության 15-17 համագումարների պատգամավոր, 15-ում ընտրվել է ԿՎՀ-ի, 16-17-ում՝ ՀամԿ(բ)կ ԿԿ-ի անդամ։
Պարգևատրվել է Կարմիր դրոշի շքանշանով։
(3391) Սինոն
(3391) Սինոն (Sinon), աստերոիդ Յուպիտերի տրոյացիներից։ Հայտնաբերվել է 1977 թվականի փետրվարի 18-ին Հիրոկի Կոսայի և Կիիտիրո Ֆուրուկավայի կողմից Կիսոյում ։
Միջին հեռավորությունը Արեգակից կազմում է 5,29948 ա. մ., առավելագույնը մոտենում է 4,8551 ա. մ. հեռավորության վրա և հեռանում 5,7438 ա. մ. ։ Արեգակի շուրջ մեկ ամբողջական պտույտ է կատարում 4456,03 երկրային օրվա ընթացքում, իր ուղեծրով շարժվելով միջինում 0,080789 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,88° անկյուն։
Թռչնակերպ ռիտոն
Ռիտոնների տեսակներ
«Ռիտոն» անվանումն առաջացել է հունարեն «եղջյուր» բառից։ Ռիտոններ (պտյակներ) պատրաստվել են մետաղից, կավից, եղջյուրից, զարդապատվել են բարձրաքանդակներով և փորագրություններով։ Կենդանու գլխի պատկերով ավարտվող կարճ, լայն ռիտոնները բնորոշ են հին հունական արվեստին։ Ասիական տիպի ռիտոնները երկարավուն են, վերջույթում` քանդակապատկերներով ։
Նկարագրություն
Բազմագույն նկարազարդումով թռչնակերպ, գունազարդ անոթ է` գլանաձև ոտքով։ Թռչունն ունի ուռուցիկ իրան, փոքր գլուխ` ընդգծված ռելիեֆ աչքերով, կլոր կտուց և տափակ պոչ։ Անոթի մակերեսը անգոբապատ է։ Իրանի վերին կեսը, վիզն ու գլուխը բաց կրեմագույն են, ոտք-նստուկը, իրանի ստորին հատվածը, կտուցի ծայրը և պոչը ուրարտական խեցեղենին բնորոշ կարմրափայլով են։ Թռչունի թևերն ու մեջքը հարդարված են կարմիր և սև ներկով արված շախմատաձև զարդանախշով, մեջքի կենտրոնը և պոչը՝ զիգզագներով։ Կրծքամասի և վզի վրա պահպանվել են բազմագույն նախշազարդման հետքեր։ Հեղուկը անոթի մեջ լցվում է սնամեջ ոտքով և թափվում թռչնի կտուցի մեջ բացված ծորանով ։
Ծանոթագրություններ
Կատեգորիա:Հայաստանի պատմության թանգարանի նմուշներ
Չետո
Չետո (Ceto), կոմունա Իտալիայում, գտնվում է Լոմբարդիա մարզի Բրեշիա գավառում ։
Բնակչությունը կազմում է 1860 մարդ, խտությունը կազմում է 58 մարդ/կմ², տարածքը գրավում է 32 կմ²։ Էլեկտրոնային փոստ - 25040, հեռախոսային կոդ - 0364 ։
Արապահո շրջան (Կոլորադո)
Արապահո շրջան (Arapahoe County), ԱՄՆ Կոլորադո նահանգի 64 վարչական միավորներից մեկը։ Ընդհանուր տարածքը 2083 կմ² է, բնակչության թվաքանակը 2020 թվականի մարդահամարի տվյալներով եղել է 655.070. այդ ցուցանիշով Կոլորադո նահանգի շրջանների մեջ զբաղեցնում է երրորդ տեղը։ Շրջկենտրոնն է Լիթլտոն բնակավայրը ։ Կազմավորվել է 1861 թվականի նոյեմբերի 1-ին ։ Կոչվել է մի ժամանակ այդ վայրերում ապրած արապահո հնդկացիական ցեղի անունով ։
Արտաքին հղումներ
Կատեգորիա:Կոլորադոյի շրջաններ
Գաբաևշչինա
Գաբաևշչինա (Габаевщина), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ռոսլավլսկի շրջանի բնակավայրեր
Սինեստրոլ
Սինեստրոլ, սինթետիկ էստրոգենային պատրաստուկ։ Քիմիական կառուցվածքով տարբերվում է ստերոիդ էստրոգենային հորմոններից։ Ակտիվությամբ համարժեք է ֆոլիկուլինին։ Օգտագործվում է ձվարանների ֆունկցիայի անբավարարության, շագանակագեղձի հիվանդությունների, կանանց կրծքագեղձի քաղցկեղի ժամանակ։ Հակացուցված է լյարդի ֆունկցիայի խանգարման դեպքում։
Եղբայրները
«Եղբայրները» (ब्रदर्स, Brothers), ռեժիսոր Կարան Մալհոտրայի հնդկական մարզական դրաման խառը մարտարվեստների մասին, հոլիվուդյան «Մարտիկ» ֆիլմի ռեմեյքն է ։ Պրեմիերան կայացել է 2015 թվականի օգոստոսի 14-ին՝ Հնդկաստանի անկախության օրվա նախօրեին։
Սյուժե
Ֆիլմը սկսվում է լուրերից, ըստ որոնց` Մումբայում առանց կանոնների մարտերի հետ կապված խնդիրներ են առաջացել։ Սպորտային նախագահ Պիտեր Բրագանսան որոշել է խառը մարտեր անցկացնել առանց սպորտաձևի կանոնների և ստեղծում է լիգա, որը կոչվում է «Right 2 Fight» (R2F, բայց լիգան իրականում մտացածին է)։ Մինչդեռ, բանտում, Գերսոն «Գերի» Ֆեռնանդեզը՝ նախկին հարբեցող և նախկին MMA փորձագետ, ազատ է արձակվել, և նրա կրտսեր որդի Մոնտին գալիս նրա հետևից։ Մոնտին լարվում է, երբ հայրը հարցնում է իր ավագ որդո՝ Դևիդի մասին և տանում նրան իր տուն։ Տանը Գերին տեսնում է իր հանգուցյալ կնոջ՝ Մարիայի բոլոր իրերը։ Դևիդը, որն, այժմ ֆիզիկայի ուսուցիչ է, ունի դուստր, որը տառապում է երիկամների հիվանդությամբ։ Հնարավորություն չունենալով գումար ստանալ բանկից կամ այլ աղբյուրներից՝ նա գումար է վաստակում առանց կանոնների մարտերին մասնակցելով։ Սա սթրեսի է ենթարկում է նրա կնոջը՝ Ջենիին, քանի որ նա անհանգստանում է ամուսնու համար։ Այդ ժամանակ Գերիի մոտ, որը կարոտում է իր կնոջը, հալյուցինացիաներ է սկսվում։ Գերին փորձում է հանդիպել Դևիդի հետ, բայց վերջին պահն ավարտվում է նրանով, որ նա լքում է Մոնտին և հեռանում տնից։
Այնուհետև Մոնտին խոստովանում է, որ ինքը Գերիի արտամուսնական երեխան է։ Մարիան, այնուամենայնիվ, սիրում էր Մոնտիին, ինչպես Դևիդին։ Երկու եղբայրներն ունեին մտերիմ, սիրող հարաբերություններ, մինչև Դևիդը 18 տարեկան էր, իսկ Մոնտին՝ 15։ Մոնտիի 15-ամյակի օրը Գերին տուն է եկել հարբած և ներողություն խնդրել Մարիայից դավաճանության համար, բայց նրա անվան փոխարեն նշում է իր սիրուհու՝ Սառայի անունը։ Կատաղած Մարիան վիճում է Գերիի հետ։ Հարբած վիճակում Գերին ծեծում է Մարիային, որն ստացած վնասվածքներից մահանում է։ Կատաղի Դևիդը վանում է հորը։ Երբ Մոնտին մոտենում է մորը, Դևիդը զայրացած հրում է նրան՝ հորն ու եղբորը հավասարապես պատասխանատու համարելով մոր մահվան համար։
Դևիդը հետագայում կորցնում է իր աշխատանքը դպրոցում, երբ տնօրեն Շոբխիթ Դեսային իմանում փողոցային մարտերին Դևիդի մասնակցության մասին։ Մոնտին, որը ցանկանում է մարտիկ դառնալ, խառը մենամարտերի մասնագետ Սուլեյման Փաշայի հետ ծանոթանալուց հետո։ Սուլեյմանը ֆիքսում է Մուստաֆայի հետ մենամարտը, որում Մոնտին հաղթում է։ Դա զայրացնում է Գերիին և Մոնտին կազմակերպում է ռևանշ Մուստաֆայի հետ, որտեղ Մոնտին կրկին հաղթում է Մուստաֆային ևհայտարարում է հաջորդ ըմբիշ R2F-ի համար։ Մենամարտը տեսագրվում է և վերբեռնվում YouTube, և շուտով Մոնտին դառնում է ինտերնետ-սենսացիա։ Մոնտին անցնում վերապատրաստում, որպեսզի դառնա R2F չեմպիոն։ Մինչդեռ Դևիդը նույնպես որոշում է դառնալ լիիրավ մարտիկ, և Ջենին նրան կոչ է անում անել դա։ Սուլեյմանը մարզում է Դևիդին և ֆիքսում խաղը, մինչդեռ Մոնտին տոնում է հաղթանակը բարում։ Դևիդը շուտով հաղթում է մենամարտում։ R2F-ի լիգան շուտով սենսացիա է դառնում, և ամբողջ աշխարհի մարտիկները հետաքրքրություն են ցուցաբերում այս լիգայի նկատմամբ։ Ի վերջո, եղբայրներ Դևիդն ու Մոնտին հայտնվում են եզրափակիչ փուլում։
Գերին, մեղավոր զգալով, հեռանում է ասպարեզից՝ մտածելով, որ ինքն է պատասխանատու եղբայրների միջև հակամարտության համար։ Փաշան Դևիդին խորհուրդ է տալիս թույլ չտալ, որ իր հարաբերությունները Մոնտիի հետ խանգարեն նրա հաղթանակին։ Մարտն սկսվում է։ Եվ Դավիթը, և Մոնտին սկսում են պայքարը, սակայն Դևիդը, ի վերջո, ջարդում է Մոնտիի ուսի։ Նա անմիջապես փորձում է հոգ տանել իր կրտսեր եղբոր մասին, սակայն Փաշան խնդրում է նրան շարունակել մարտը և չմտածել Մոնտիի ձեռքի մասին։ Գերին նետվում է Դևիդի ուղղությամբ և ներողություն է խնդրում իր սխալների համար։ Նա խնդրում է Դևիդին իր զայրույթը չթափել նրա վրա և հիշեցնում է նրան, որ Մոնտին նրա եղբայրն է։ Դևիդը դիմում է Մոնտիին, սակայն վերջինս համաձայնում է շարունակել մարտը, չնայած կոտրված ուսին և տեսողության պղտորությանը։ Մարտը շարունակվում է։ Դևիդը կրկին գերազանցում է Մոնտիին։ Մինչ Դեվիդը պահում է Մոնտիին գետնին սեղմված, նա խնդրում է Մոնտիին դադարեցնել պայքարը։ Մոնտին, իր հերթին, ասում է, որ Դևիդը միշտ մտածել է միայն իր մասին, երբ նա հեռացել է, երբ Մարիան մահացավ և խնդրում է նրան շարունակել մարտը։ Դևիդը գերագնահատում է մեղքի զգացումը և ներողություն է խնդրել։ Տեսնելով դա՝ Մոնտին հանձնվում է և թույլ է տալիս նրան հաղթել մրցաշարում։ Մոնտին հաշտվում է Դևիդի, ապա Դևիդը նրան բարձրացնում է իր ձեռքերի վրա։
Արտադրություն
Նկարահանումների մեկնարկի մասին հայտարարվել էր 2014 թվականի օգոստոսին ։ Պրոդյուսեր Կարան Ջոհարը հայտնել է նախագծի մասին Twitter-ի իր միկրոբլոգում ։ Մարտերի բեմադրման համար հրավիրվել էին մասնագետներ Լոս Անջելեսից՝ Էրիկ Բրաունը և Ջասթին Յուն  ։
Ավագ եղբոր դերի համար համաձայնել է Ակշայ Կումարը, ֆիլմը նրա համար դարձել է առաջին աշխատանքը Dharma Productions-ի դրոշի ներքո։ Հանուն դերի Ակշայը հետևել է խիստ դիետայի և նկարահանել է մի քանի տեսարաններ իր մարզումների ժամանակ։ Նա նաև վեցամսյա վերապատրաստում է անցել մի քանի մարտարվեստներում, այդ թվում՝ ձյուդոյում, կյուդոյում, այկիդոյում և կարատեում ։ Սիդխարտխ Մալխոտրան, որը խաղացել է կրտսեր եղբոր դերը, հանուն ֆիլմի անցել է մարզումները, ինչպես նաև նիհարել է 10 կիլոգրամ ։ Համաձայնելով կատարել եղբայրների հոր դերը՝ հանուն նկարահանումների Ջեքի Շրոֆը որոշել է ներկել մազերը սպիտակ, որպեսզի ավելի համապատասխանի իր կերպարին   ։
Հիմնական նկարահանումներից հետո պրոդյուսերները որոշել են ավելացնել item-համար, որում պարել համաձայնել է Կարինա Կապուրը, որն այդ ժամանակ նկարահանվում էր նաև Udta Punjab և Ki & Ka ֆիլմերում  ։
Քննադատություն
The Hollywood Reporter-ից Լիզա Ցերինգը ֆիլմը բնութագրել է որպես «Մարտիկ» ֆիլմը՝ էրոտիկ, պարային համարով և կրկնակի թվով սիրային տեսարաններով», նշելով, որ երկու եղբայրների պայքարի տարբեր ոճերի տարբերությունները այստեղ այնքան էլ հստակ չեն նշված, ինչպես բնօրինակում ։ The New York Times-ից Ռեյչել Saltz-ը նշել է ամբողջ ֆիլմով անցնող և հանդիսատեսի ուշադրությունը գրավող «անհաջողակի հայրենասիրությունը». հնդիկ չեմպիոնները սպորտ են գալիս փողոցներից, և դա այն է, ինչով կարելի է հպարտանալ, նույնիսկ եթե ամեն ինչի պատճառը նրանց աղետալի վիճակն է ։ Los Angeles Times-ից Մարտին Ցայը նկատել է, որ ռեժիսորն ապահովել է երաժշտության և տեսանյութերի անցումների հարթությունը, որը փոքր-ինչ բարելավում է բնօրինակի գեղագիտությունը, սակայն ֆիլմը թվում է շատ ուռճացված՝ պարտադիր երաժշտական ներդիրների պատճառով ։
Հասույթ
Ֆիլմը էկրան է բարձրացել Հնդկաստանի անկախության օրվա նախօրեին և առաջին հանգստյան օրերին հայրենիքում հավաքել է 520 մլն ռուփի։ Մեկ շաբաթ անց ամբողջ աշխարհում հավաքները կազմել են 1,06 մլրդ ռուփի ։ Առաջին հանգստյան օրերին ֆիլմը 2,25 մլն դոլար է հավաքել արտասահմանում, ներառյալ Պարսից ծոցի երկրները, Պակիստանը և ԱՄՆ-ը, և 175 հազար ֆունտ ստեռլինգ Մեծ Բրիտանիայում ։ Սակայն Հնդկաստանում ամփոփիչ հավաքները կազմել են 973 մլն՝ 1,12 մլրդ ռուփի արժողությամբ ֆիլմի բյուջեի դեպքում, ինչը ֆիլմին բերել է ձախողվածի կարգավիճակ ։
Ծանոթագրություններ
Կատեգորիա:Հնդկական ֆիլմեր
Լյուբոմլ
Արտաքին հղումներ
Կատեգորիա:Ուկրաինայի Վոլինի մարզի Լյուբոմլի շրջանի բնակավայրեր Կատեգորիա:Ուկրաինայի քաղաքներ
Հալշտադտ
Հալշտադտ (Hallstadt), կոմունա Գերմանիայի Բավարիա երկրամասում։
Ենթարկվում է Վերին Ֆրանկոնիա շրջանին։ Գտնվում է Բամբերգ շրջանի կազմում։ Բնակչությունը կազմում է 8551 մարդ (ըստ 2010 թվականի դեկտեմբերի 31-ի) ։ Տարածքը կազմում է 14,54 կմ²։ Պաշտոնական կոդ՝ 09 4 71 140։
Արտաքին հղումներ
Կատեգորիա:Գերմանիայի քաղաքներ
Ուիլիս Ռիդ
Ուիլիս Ռիդ-կրտսեր (Willis Reed Jr., ), ամերիկացի նախկին պրոֆեսիոնալ բասկետբոլիստ և մարզիչ։ Խաղացել է կենտրոնականի և ծանր հարձակվողի դիրքերում։ «Նյու Յորք Նիքս» ակումբի կազմում NBA կրկնակի չեմպիոն։ Բասկետբոլի փառքի սրահի անդամ։
Խաղացողի կարիերա
NBA-ի «Նյու Յորք Նիքս» ակումբի խաղացող (1964-74)։ NBA կրկնակի չեմպիոն (1970, 1973), 1970/1971 թվականների մրցաշրջանի MVP։ Ըստ մրցաշրջանի արդյունքների, հինգ անգամ ընդգրկվել է սիմվոլիկ հավաքականների կազմում (1970 — առաջին հավաքական, 1967-69, 1971 — երկրորդ հավաքական)։ «Նյու Յորք Նիքս» ակումբում նրա կողմից անմահացված է 19-րդ համարը։ Ռիդը 1982 թվականին ընդգրկվել է Բասկետբոլի փառքի սրահի մեջ, իսկ 1996 թվականին՝ ասոցիացիայի պատմության 50 մեծագույն խաղացողների ցանկի մեջ։ NBA կարիերայի ընթացքում, ընդհանուր առմամբ, խաղացել է 650 խաղ, որոնց ժամանակ հավաքել է 12183 միավոր (18,7 մ/խ), կատարել 8414 անդրադարձ և 1186 փոխանցում ։
1963 թվականին Ռինդը ԱՄՆ հավաքականի կազմում Սան Պաուլոյում անցկացվող Պանաամերիկյան խաղերի ժամանակ դարձել է չեմպիոն։ Այդ նույն տարի ԱՄՆ-ի հավաքականի կազմում Բրազիլիայում անցկացվող աշխարհի առաջնությանը գրավել է չորրորդ տեղը։
Արտաքին հղումներ
Կատեգորիա:Ամերիկացի բասկետբոլիստներ Կատեգորիա:ԲԱԱ-ի բասկետբոլիստներ Կատեգորիա:Նյու Յորք Նիքսի բասկետբոլիստներ Կատեգորիա:Չօգտագործվող համարներով NBA բասկետբոլիստներ
Անդրես Ինիեստա
Ինիեստա (Iniesta) կամ Անդրես Ինիեստա Լուխան (Andres Iniesta Lujan, ), իսպանացի ֆուտբոլիստ։
Տասներկուամյա Ինիեստային Բարսելոնայի մասնագետները հայտնաբերել են Ալբասետեի համանուն թիմի կազմում, և շուտով Անդրեսը տեղափոխվել է Բարսելոնա։ Ինիեստան Բարսայի հիմնական կազմում իր դեբյուտը նշել է 2002 թվականի հոկտեմբերի 29-ին Չեմպիոնների Լիգայի խաղում, որտեղ նրա թիմը խաղում էր Բրյուգգեի դեմ։ 2003-2004 թվականների մրցաշրջանում Ինիեստան արդեն անցկացրեց տասնմեկ հանդիպում և խփեց մեկ գոլ։ Այդ ժամանակ նա հիմնականում փոխարինում էր Բարսելոնայի գլխավոր աստղին՝ Ռոնալդինյոյին։ Իսկ հաջորդ՝ 2004-2005 մրցաշրջանում, Անդրես Ինիեստան ամրապնդեց իր տեղը թիմի հիմնական կազմում՝ խաղալով Իսպանիայի առաջնությունում 37 խաղ։ Ինիեստան այդ տարիներին իրեն դրսևորեց որպես բարձրակարգ և տաղանդավոր ֆուտբոլիստ, և նրա հայտնվելը նաև Իսպանիայի ազգային հավաքականի կազմում ոչ ոքի համար անակնկալ չեղավ։ 2006 թվականին նա Իսպանիայի ընտրանու կազմում մասնակցեց աշխարհի առաջնությանը, իսկ 2008 թվականին դարձավ Եվրոպայի չեմպիոն։
Բարսելոնա
12-ամյա Ինիեստային, իսպանական Բարսելոնայի սկաուտները ուղարկեցին Ալբասետե։ Շուտով նա տեղափոխվեց Կատալոնիա և սկսեց իր ելույթները Բարսելոնայի առաջին թիմում։ Ինիեստայի դեբյուտը Բարսելոնայի հիմնական կազմում տեղի է ունեցել 2002 թվականի հոկտեմբերի 29-ին՝ Չեմպիոնների Լիգայում, Բրյուգեյի դեմ խաղի ժամանակ։ 2003/04 մրցաշրջանում Ինիեստան խաղացել է 11 խաղ և խփել 1 գնդակ՝ Իսպանիայի առաջնությունում։ Այդ մրցաշրջանում Բարսելոնան զբաղեցրեց երկորրդ տեղը Իսպանիայի առաջնությունում։
2004/05 մրցաշրջանում Ինիեստան ապահովեց իր տեղը Բարսելոնայի հիմնական կազմում, խաղալով 38-ից 37 խաղ առաջնությունում — ավելի շատ, քան Բարսելոնայի յուրաքանչյուր խաղացող։ Ինչպես իսկական հարձակվողական կիսապաշտպան, Անդրես Ինիեստան կատարում էր գոլային փոխանցումներ։ Ճիշտ է, թիմի ռմբարկուները՝ Ռոնալդինյոն և Էտոոն էին, սակայն Ինիեստան կարողանում էր գոլեր խփել։ Եվ անգամ երբ թիմ եկավ Դեկուն, Ինիեստան ուներ իր տեղը հիմնական կազմում, իսկ, երբ վնասվածք ստացավ Չավին, այդ ժամանակ Ինիեստան դարձավ թիմի գլխավոր դիսպետչերը։ Այդ ժամանակ Ինիեստան Եվրոպայի ամենախոստումնալից կիսապաշտպաններից էր Եվրոպայում։ Դրա շնորհիվ նա հրավիրվեց հավաքական՝ մասնակցելու 2006 թվականի Աշխարհի առաջնությանը, որտեղ մրցանակակիր չդարձավ։
2006/07 մրցաշրջանը Բարսելոնայի համար ստացվեց անհաջող։ Բարսելոնան հաղթեց Էսպնայոլին՝ Իսպանայի սուպերգավաթի շրջանակներում(0:1 և 3:0), բայց հետո ինչպես պարզվեց, դա Բարսելոնայի համար մրցաշրջանի միակ տիտղոսն էր։ ՈՒԵՖԱ-ի սուպերգավաթում «կատալոնացիները» առանց շանսերի պարտվեցին Սևիլյային 3։0 հաշվով։ Առաջնությունում «Բարսելոնան» զբաղեցրեց 2-րդ տեղը, զիջելով Ռեալին լրացուցիչ ցուցանիշներով։ Ինիեստան խաղաց 36 խաղ (27-ը առաջին, իսկ րոպեներից), խաղադաշտում անցկացրեց 2604 րոպե, խփեց 6 գնդակ և կատարեց 7 գոլային փոխանցում։ Չեմպիոնների Լիգայում «կատալոնացիները» հասան մինչև 1/8 եզրափակիչ փուլ, որտեղ հանդիպեց ապագա փոխչեմպիոն՝ Լիվերպուլին։ Այդ առաջնությունում Անդրեսը խաղաց 8 խաղ(5-ը առաջին, իսկ րոպեներից), անցկացրեց խաղադաշտում 483 րոպե և խփեց 2 գնդակ։ Իսպանիայի գավաթում «Բարսան» հասավ մինչև կիսաեզրափակիչ, որտեղ անսպասելի ձևով պարտվեց «Խետաֆեյին» (5:2 և 0:4)։ Ակումբային աշխարհի առաջնությունում «Բարսելոնան» կիսաեզրափակչում հաղթեց մեքսիական «Ամերիկա» թիմին՝ 4։0 հաշվով։ «Կատալոնացիները» եզրափակչում զիջեցին բրազիլական «Ինտերնասիոնալին»՝ 0:1 հաշվով։ 2007/08 մրցաշրջանում «Բարսելոնայի» համար կրկին չստացվեց․ Իսպանիայի առաջնությունում թիմը գրավեց 3-րդ տեղը․ ոչ միայն զիջեց «Ռեալին», այլ նաև՝ «Վիլյառեալին»։ Պրիմերայում Անդրեսը անցկացրեց 31 խաղ (28-ը առաջին, իսկ րոպեներից), խաղաց 2611 րոպե, խփեց երեք գնդակ և կատարեց 3 գոլային փոխանցում։ Չեմպիոնների Լիգայում «կատալոնացիները» հասան մինչև կիսաեզրափակիչ, որտեղ նրանց կանգնեցրեց ապագա գավաթակիրը՝ անգլիական «Մանչեսթեր Յունայթեդը»։ Չեմպիոնների Լիգայում Ինիեստան խաղաց 11 խաղ(9-ը առաջին, իսկ րոպեներից), անցկացրեց 814 րոպե և դարձավ մեկ գոլի հեղինակ։ Իսպանիայի գավաթում «Բարսելոնան» հասավ մինչև կիսաեզրափակիչ, որտեղ զիջեց «Վալենսիային»՝ (1:1 և 2:3 հաշիվներով)։ Չհաջողված մրցաշրջանից հետո թիմի գլխավոր մարզիչ՝ Ֆրանկ Ռայկարդը լքեց թիմը։ Նրա փոխարեն գլխավոր մարզիչ դարձավ թիմի նախկին խաղացող՝ Պեպ Գվարդիոլան։
2008/09 մրցաշրջանում Ինիեստան թիմի առանցքային խաղացողներից մեկն էր։ Առաջնությունում Ինիեստան խաղաց 26 խաղ (22 առաջին, իսկ րոպեներից), խաղադաշտում անցկացրեց 1925 րոպե, խփեց 4 գնդակ և 9 ագնամ կատարեց գոլային փոխանցում։ «Բարսելոնան» առաջնությունը ավարտհեց առաջին տեղով։ Չեմպիոնների Լիգայում «կատալոնացիները» վստահ հասան կիսաեզրափակիչ։ Այնտեղ «Բարսելոնան» հանդիպեց լոնդոնյան Չելսիին։ Առաջին խաղը ավարտվեց 0:0 հաշվով։ Երկրորդում, «Չելսին» գոլ խփեց խաղի սկզբում և գտնվում էր եզրափակչին շատ մոտ, սակայն Անդրես Ինիեստայի գոլի շնորհիվ(որը խփվեց 93-րդ րոպեին), «Բարսելոնան» հաղթեց Չելսիին և հասավ եզրափակիչ։ Եզրափակչում «Բարսան» հանդիպեց «Մանչեսթեր Յունայթեեդին»։ Արդեն 10-րդ րոպեին Սամուել Էտո'Օն՝ Ինիեստայի փոխանցումից հետո գրավեց «Յունայթեդի» դարպասը, իսկ երկրորդ խաղակեսում Լիոնել Մեսսին խաղի վերջնական հաշիվը դարձրեց 2:0։ «Բարսելոնան» նույնիսկ հասավ հաջողության Իսպանիայի գավաթում, եզրափակչում հաղթելով Ատլետիկ Բիլբաոյյին 4։1 հաշվով։
2009/10 մրցաշրջանում «Բարսելոնան» կրկին հաղթեց Իսպանիայի առաջնությունում, հավաքելով այդ պահին՝ ռեկորդային 99 միավոր։ Ինիեստան մասնակցեց 29 խաղի, որից 20-ը մեկնարկային կազմում (1928 րոպե)։ Անդրեսը խփեց մեկ գնդակ և 5 կատարեց գոլային փոխանցում։ Չեմպիոնների Լիգայում Բարսան հասավ մինչև կիսաեզրափակիչ, որտեղ նրան կանգնեցրեց ապագա տիտղոսակիր՝ միլանյան «Ինտերը»։ Այդ մրցաշրջանում «Բարսելոնան» հաղթեց 4 գավաթ՝ Իսպանիայի սուպերգավաթը, ՈՒԵՖԱ-ի սուպերգավաթը, Իսպանիայի առաջնությունը և Աշխարհի ակումբային առաջնությունը։
2010/11 մրցաշրջանը «Բարսելոնայի» և Ինիեստայի համար ստացվեց հաջող։ Առաջնությունում «կատալոնացիները» երրորդ անգամ անընդմեջ հաղթեցին առաջնությունը, իսկ Անդրեսը խաղադաշտ դուրս եկավ 34 անգամ (որից 32-ը մեկնարկային կազմում)։ Ընդհանուր Ինիեստան խաղադաշտում անցկացրեց 2800 րոպե, խփեց 8 գնդակ և կատարեց 2 գոլային փոխանցում։ Չեմպիոնների Լիգայում «Բարսելոնան», ինչպես 2 տարի առաջ, այնպես էլ այս անգամ Չեմպիոնների լիգայի եզրափակչում հաղթեց Մանչեսթեր Յունայթեդին՝ 3։1 հաշվով։ Եզրափակչում Ինիեստան աչքի ընկավ Մեսսիին կատարած գոլային փոխանցմամբ։ ՉԼ-ում անցկացրեց 10 խաղ (բոլորը մեկնարկային րոպեներից), խաղաց 898 րոպե, խփեց մեկ գնդակ և կատարեց 6 գոլային փոխանցում(մեկը եզրափակչի ժամանակ)։ Իսպանիայի գավաթում «Բարսելոնան» հասավ մինչև եզրափակիչ, որտեղ լրացուցիչ ժամանակում պարտվեց Մադրիդի Ռեալին։ Գավաթի շրջանակներում Ինիեստան խաղաց 5 խաղ (4-ը մեկնարկային), խաղադաշտում անցկացրեց 419 րոպե և կատարեց 3 գոլային փոխանցում։ 2011 թվականի հունվարի Անդրես Ինիեստան ճանաչվեց 2010 թվականի երկրորդ լավագույն ֆուտբոլիստ, զիջելով միայն Լիոնել Մեսսիին, ով վաստակել էր 174 միավոր։
2011/12 մրցաշրջանը «Բարսելոնայի» համար ստացվեց հաջող։ թիմը հաղթեց Իսպանիայի սուպերգավաթը, ընդհանուր հաշվով հաղթելով «Ռեալին» 5։4 հաշվով, դրանից հետո նրանց հետևեց հաղթանակը ՈՒԵՖԱ-ի սուպերգավաթում՝ Պորտույի նկատմամբ, որտեղ գրանցվեց 2։0 հաշիվը։ Դեկտեմբերին հաղթեցին ակումբային առաջնությունը, հաղթելով եզրափակչում բրազիլական «Սանթոսին» (4:0)։ Մրցաշրջանի սկզբում Ինիեստան վնասվածք ստացավ, որի շնորհիվ նա քիչ խաղեր բաց չթողեց։ Առաջնությունում «Բարսան» գրավեց երկրորդ տեղը, հետ մնալով միայն «Ռեալին։ Ինիեստան առաջնությունում մասնակցեց 27 խաղի (21-ը մեկնարկային կազմում), խաղադաշտում ընդհանուր առմամբ անցկացրեց 1864 րոպե, խփեփց 2 գնդակ և կատարեց 9 գոլային փոխանցում։ Չեմպիոնների Լիգայում «կատալոնացիներին» կանգնեցրեց անգլիական «Չելսին» (եզրափակչում «Չելսին» առավելության հասավ Բավարիայի նկատմամբ՝ 11 մետրանոցներով)։ ՉԼ-ում Անդրեսը մասնակցեց 8 խաղի (բոլորը մեկնարկային կազմում), խաղադաշտում անցկացրեց 573 րոպե, խփեց 3 գնդակ և աչքի ընկավ ընդամենը մեկ կատարած գոլային փոխանցմամբ։ Իսպանիայի գավաթում «Բարսելոնան» հաղթանակի հասավ, 1/4 եզրափակչում հաղթեց «Ռեալին», կիսաեզրափակչում «Վալենսիային», իսկ եզրափակչում 3։0 հաշվով ջախջախեց «Ատլետիկ Բիլբաոյին»։ Ինիետսան մասնակցեց 4 խաղի (3 մեկանրկային), անցկացրեց 209 րոպե և եզրափակչում աչքի ընկավ Լիոնել Մեսսիին կատարած փոխանցմամբ։
2012 թվականի ամռանը Բարսելոնայի մարզիչ դարձավ Տիտո Վիլանովան։ Առաջին տիտղոսը «կատալոնացիների» համար դարձավ Իսպանիայի սուպերգավաթը։ 2012 թվականի օգոստոսի 30-ին Անդրես Ինիեստան ՈՒԵՖԱ-ի վարկածով ճանաչվեց Եվրոպայի լավագույն ֆուտբոլիստ՝ առաջ անցնելով պորտուգալացի հարձակվող Կրիշտիանու Ռոնալդույին և թիմակից Լիոնել Մեսսիին։ Նոյեմբերի 25-ին Իսպանիայի առաջնությունում «Լևանտեյի» դեմ խաղի ժամանակ Ինիեստան կատարեց 3 գոլային փոխանցում և խփեց 1 գնդակ, ինչով օգնեց կատալոնացիներին հաղթել 4։0 հաշվով։ Նոյեմբերի 29-ին Ինիեստայի թեկնածությունն առաջադրվեց «Ոսկե Գնդակի» խաղարկությունում։ Դեկտեմբերի 9-ին՝ Բետիսի դեմ խաղի ժամանակ, Անդրեսը կատարեց 2 գոլային փոխանցում Մեսսին, ինչի շնորհիվ Բարսելոնան հասավ ոչ այդքան հասարակ հաղթանակի և հաղթեց 2։1 հաշվով։
Արտաքին հղումներ
Կատեգորիա:Իսպանացի ֆուտբոլիստներ Կատեգորիա:Ֆուտբոլի աշխարհի չեմպիոններ Կատեգորիա:1984 ծնունդներ Կատեգորիա:Մայիսի 11 ծնունդներ Կատեգորիա:Իսպանիայում ծնվածներ Կատեգորիա:Ֆուտբոլի Եվրոպայի չեմպիոններ Կատեգորիա:Բարսելոնայի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Իսպանիայի հավաքականի ֆուտբոլիստներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:ՈՒԵՖԱ Եվրո 2016-ի ֆուտբոլիստներ Կատեգորիա:Լա Լիգայի ֆուտբոլիստներ
Կոնստանդիոս I Քլոր
Ֆլավիոս Վալերիոս Կոստանդիոս Քլոր (Flavius Valerius Aurelius Constantius Chlorus, ), Հռոմի կայսր 305 - 306 թթ։ Կոստանդիանոս Ա Մեծի հայրը և Կոստանդիանոսների հարստության հիմնադիրը։ «Քլոր» մականունը տրվել է նրան հետագայում՝ բյուզանդական պատմիչների կողմից։
Ծանոթագրություններ
Կատեգորիա:4-րդ դարի հռոմեացիներ Կատեգորիա:Հռոմեական կայսրության կոնսուլներ Կատեգորիա:Փլավիոսներ
Արքուլետա շրջան (Կոլորադո)
Արքուլետա շրջան (Archuleta County), ԱՄՆ Կոլորադո նահանգի 64 վարչական միավորներից մեկը։ Ընդհանուր տարածությունը 3508 կմ² է, բնակչությունը՝ 12084 մարդ (2010 թ. տվյալներով)։ Շրջկենտրոնն է Փագոսա բնակավայրը։ Կազմավորվել է 1885 թ.։
Սինկլինալ
Սինկլինալ, ( հունարեն συγxλἱνα–թեք– վել, խոնարհվել), ապարների շերտերի դեպի ներքև ճկված ծալք։ Սինկլինալի միջուկում տեղադրված են ավելի երիտասարդ ապարներ, քան թևերում։ Տարբերում են կոմպենսացիոն, շրջված, թեքված, սնդուկաձև և այլ Սինկլինալային ծալքեր։
Կատեգորիա:Սինկլինալային ծալքեր
Մեշչյորա (գյուղ, Պավլովսկի շրջան)
Մեշչյորա (Мещёра), գյուղ Ռուսաստանի Նիժնի Նովգորոդի մարզի Պավլովսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նիժնի Նովգորոդի մարզի Պավլովսկի շրջանի բնակավայրեր
Հոռոմ (Բասենի գավառ)
Հոռոմ, գյուղ Արևմտյան Հայաստանում, Էրզրումի վիլայեթի Բասենի գավառակում ։ Գտնվում էր Հասանկալա գյուղաքաղաքից 19 կմ հյուսիս-արևելք։ Մտնում էր Վերին Բասենի կազմում։
Բնակչություն
Մինչև 1830 թվականը եղել է հայաբնակ, որտեղ բնակվել են Արևելյան Հայաստանից գաղթած քաղկեդոնական հայերը։ 1830 թվականից այստեղ հաստատվել են քրդեր ։
Դավիթ Գիլանյան
Դավիթ Հայկի Գիլանյան, հայ կոմպոզիտոր։
Կենսագրություն
Դավիթ Գիլանյանը ծնվել է 1950 թվականին։ 1965 թվականին ավարտել է Սայաթ-Նովայի անվան երաժշտական դպրոցը, 1969 թվականին Ռոմանոս Մելիքյանի անվան պետական երաժշտական քոլեջը, իսկ 1974 թվականին՝ Երևանի Կոմիտասի անվան պետական կոնսերվատորիայի կոմպոզիցիայի և երգեհոնի բաժինները։ 1981 թվականին կատարելագործվել է Գերմանիայի Շտրալզունդ քաղաքում։ 1999 թվականին հեղինակ է դարձել «Երգեհոնագիտության ներածություն» աշխատությանը։ 2000–2007 թվականներին Երևանի Կոմիտասի անվան պետական կոնսերվատորիայում դասավանդել է երգեհոնի տեսություն և պատմություն։
Մահացել է 2015 թվականին։
Կատեգորիա:Ռոմանոս Մելիքյանի անվան պետական երաժշտական քոլեջի շրջանավարտներ Կատեգորիա:Հայ կոմպոզիտորներ
Լուն Վոժ (Մեծ Սոյուի վտակ)
Լուն Վոժ (Лун-Вож), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Մեծ Սոյու գետի աջ ափին 37 կմ հեռավորության վրա։ Գետի երկարությունը կազմում է 30 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է սկսած ակունքից մինչև Սիկտիվկար քաղաք, գետի ենթաավազանը Վիչեգդա, գետի գետային ավազանը Հյուսիսային Դվինա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Ռուսաստանի գետեր Կատեգորիա:Կոմի Հանրապետության գետեր Կատեգորիա:Դվինսկո Պեչարսկի ավազանային շրջանի գետեր
Դոնեցկի մարզում Մալայզիական ավիաուղիների Boeing 777-ի վթար
Դոնեցկի մարզում Մալայզիական ավիաուղիների Boeing 777-ի վթար, Malaysia Airlines ավիաընկերության Boeing 777 օդանավի ավիավթար, չվերթը պետք է իրականացվեր Ամստերդամից Կվալա Լումպուր, իսկ դեպքը տեղի է ունեցել 2014 թվականի հուլիսի 17-ին Ուկրաինայի Դոնեցկի մարզի արևելյան մասում գտնվող Տոպեզ քաղաքի մոտ Գրաբով գյուղում, գյուղը գտնվում է Լուգանսկի մարզի հետ սահմանում, Ուկրաինայի կոնֆլիկտի ամենաթեժ շրջանում։
Օդանավում գտնվում էր 283 ուղևոր և 15 անձնակազմի անդամ, բոլորը զոհվեցին ։
Արտաքին հղումներ
Կատեգորիա:Դավադրության տեսություն
Պավլենկի (գյուղ, Խարկովի շրջան)
Պավլենկի (Павленки), գյուղ Ուկրաինայի Խարկովի մարզի Խարկովի շրջանում։ Հիմնադրվել է 1917 թվականին։
2001 թվականի տվյալներով Պավլենկի գյուղում բնակվում էր 151 մարդ։ Բնակավայրը զբաղեցնում է 1,15 կմ² տարածք։ Բնակչության խտությունը կազմում էր 131,3 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Խարկովի շրջանի բնակավայրեր Կատեգորիա:Ուկրաինայի գյուղեր Կատեգորիա:1917 թվականին հիմնադրված բնակավայրեր
Չժան Չժի
Չժան Չժի (չինարեն|張芝|张芝|Zhāng Zhī, ), չափահաս անունը Բոին (չինարեն|伯英||), Հան դինաստիայի ժամանակաշրջանի չինացի վայելչագիր։ Նա ծնվել է Գանսուի Ցզյուցան քաղաքում և եղել է հան հրամանատար Չժան Հուանի ավագ որդին ։ Չժան Չժին հիմնադիրն է ժամանակակից կուրսիվ գրի` ցաոշուի և բացվել է  ավանդաբար ատենակալների դատարանը` որպես իմաստուն կուրսիվ գիր(草聖): Բացի այդ, Չժանը չինական գեղագրության մեջ  հայտնի է որպես չորս տաղանդներից մեկը (四賢) :
Չնայած նրան, որ Չժան Չժին մեծ համբավ է վայելել հին ժամանակներում, արժանահավատորեն պատկանող աշխատանքները չեն պահպանվել. «չափազանց զբաղված է, որպեսզի կուրսիվիմ գրի»(匆匆不暇草書), որը ցույց է տալիս, որ ժամանակի խնայողության նպատակով ի սկզբանե հորինված կուրսիվ նամակի կատարումը պահանջում է մտքի հանգիստ վիճակ ։
Կախարդված Էլլան
«Կախարդված Էլլան» (Ella Enchanted), ռեժիսոր Թոմմի Օ’Հեյվերի ֆիլմերից, որի գլխավոր դերերը մարմնավորում են Էն Հետուեյը, Հյու Դենսին, Կերի Էլվիսը, Էյդան ՄակԱրդլը, Ջոաննա Լամլին, Լյուսի Պանչը, Ջենիֆեր Հայեմը, Միննի Դրայվերը, Էրիկ Այդլը, Սթիվ Կուգանը։
Սյուժե
Մանուկ հասակում Էլլան անսովոր «նվեր» է ստացել փերու կողմից, որի արդյունքում նա պետք է հնազանդվի։ Հիմա նա չի կարող հրաժարվել որևէ խնդրանքից կամ ցուցումից՝ ով էլ որ այն ասի։ Մեծանալուց հետո Էլլան որոշում է գտնեն նենգ Լյուսինդային, որպեսզի վերջինս հետ վերցնի իր հմայանքները։ Նրա ճանապարհին ինչեր ասես որ չեն հանդիպում՝ էլֆեր, օրկեր և հսկաներ։ Իսկ ինչպե՞ս է կարելի նրանց խորամանկել ունենալով այնպիսի բնավորության գիծ, ինչպիսին որ ունի Էլլան։
Կոլյադինեց
Կոլյադինեց (Колядинець), գյուղ Ուկրաինայի Սումիի մարզի Լիպովա Դոլինայի շրջանում։ Հիմնադրվել է 19-րդ դարում։
2001 թվականի տվյալներով Կոլյադինեց գյուղում բնակվում էր 705 մարդ։
Արտաքին հղումներ
Կատեգորիա:Ուկրաինայի Սումիի մարզի Լիպովա Դոլինայի շրջանի բնակավայրեր Կատեգորիա:Ուկրաինայի գյուղեր Կատեգորիա:19-րդ դարում հիմնադրված բնակավայրեր
Փորագրազարդ կնիք
Փորագրազարդ կնիք, Հայաստանի պատմության թանգարանի ցուցանմուշներից, որը թվագրվում է մ․թ․ա․ 7-րդ դարով, գտնվել է Կարմիր բլուրի պեղումներից։
Նկարագրություն
Գլանաձև ուրարտական կնիք է` վերին մասում կախելու ունկով։ Պատկերները փորագրված են կողային մակերեսին և հիմքի հարթության վրա։ Այսպիսի կնիքներով դաջվածքը կատարվում էր գլորման եղանակով և դրոշմումով։ Կողային մակերեսի հորինվածքը ներկայացնում է ծիսական որսի տեսարան։ Կենտրոնում պատկերված է կենաց ծառ, որի մի կողմում կանգնած է թևավոր անտրոպոմորֆ մի էակ` հմայական աղոթքի դիրքով ձեռքերը վեր մեկնած։ Կենաց ծառի մյուս կողմում` ավելի փոքր ծառի վրա, կանգնած է թևավոր մի այծ՝ երկար, կեռ եղջյուրներով։ Այծի ետևից սրընթաց արշավող կենդանու վրա, ձեռքին լարած աղեղով կանգնած է մի նետաձիգ։ Հագել է մինչև ոտնաթաթերը իջնող երկար զգեստ, գլխին կրում է կոնաձև գլխարկ։ Կնիքի շրջանաձև հիմքի հարթության վրա արևի թևավոր սկավառակն է, որի տակ պատկերված են նետասլաք, եռաժանի և մեկ այլ զենք։ Կնիքի վրայի պատկերագրության թեման պաշտամունքային է։ Ուրարտական կնիքներն օգտագործվել են որպես ամուլետներ և հաճախ հայտնաբերվել են ուլունքաշարերով շքեղ կրծքազարդերի կազմում, երբեմն նաև արծաթե մեդալիոնների հետ, հաճախ ննջեցյալներին ուղեկցող իրերի հետ իջեցվել են դամբարան ։
Ծանոթագրություններ
Կատեգորիա:Հայաստանի պատմության թանգարանի նմուշներ
Ֆիննա
Ֆիննա (Finne), երիզորդերի թրթուրային փուլ, որոնք մակաբուծում են միջանկյալ տիրոջ (օրինակ՝ խոզի, ոչխարի) օրգանիզմում։
Ունի բուշտի ձև, որի խոռոչում գտնվում են որդերի մեկ կամ մի քանի ձևավորված գլխիկներ, որոնցից վերջնական տիրոջ (ողնաշարավոր կենդանի կամ մարդ) աղիքներում զարգանում են սեռահասուն ձևերը։
Տարբերում են ֆիննայի 4 տիպի
Ֆիննայի հետագա զարգացման համար անհրաժեշտ է, որ նրան կուլ տա վերջնական տերը։
Կատեգորիա:Մակաբույծեր
Իվադե
Իվադե (岩出市), Ճապոնիայի Վակայամա պրեֆեկտուրայում գտնվող քաղաք։ Քաղաքի մակերեսը կազմում է 38,50 կմ², բնակչությունը՝ 53 588 մարդ (2014 թվականի օգոստոսի 1-ի տվյալների համաձայն) , բնակչության խտությունը՝ 1391,90 մարդ/կմ²։
Աշխարհագրական դիրք
Իվադե քաղաքը տեղակայված է Հոնսյու կղզու Կինկի տարածաշրջանի Վակայամա պրեֆեկտուրայում։ Իվադեի հետ սահմանակցում են Վակայամա, Կինոկավա, Սեննան և Հաննան քաղաքները։
Բնակչություն
Քաղաքի բնակչությունը կազմում է 53 588 մարդ (2014 թվականի հունիսի 1-ի տվյալների համաձայն), իսկ խտությունը՝ 1391,90 մարդ/կմ²։ Բնակչության թվաքանակի փոփոխությունը՝ 1980-2005 թվականներին.
Սիմվոլիկա
Իվադե քաղաքը խորհրդանշող ծառ է համարվում Quercus phillyraeoides-ը, ծաղիկ՝ սակուրայի ծաղիկը, թռչուն՝ Cettia diphone-ը ։
Թորգոմ
Թորգոմ, ըստ առասպելի հայ ազգի հիմնադիր Հայկ նահապետի հայրը, ըստ Աստվածաշնչի, Հայոց (հավանաբար Փոքր Հայքի) անվանադիր նախնի։ Հին կտակարանի ազգացանկում Թորգոմը դիտվում է Գոմերի (Գամրաց նախնի) որդին, Ասքանազի (սակերի նախնի) և Ռիփաթի (պափլագոնացիների նախնի) եղբայրը։
Մովսես Խորենացու մոտ պահպանված ազգացանկում Թորգոմը համարվում է Գոմերի թոռը և Հայոց անվանադիր նախնի Հայկի հայրը։ Եզեկիել մարգարեն հիշատակում է վաճառաշահ «Թոգարմա տունը» (Աստվածաշնչի հայերեն թարգմանության մեջ՝ «տուն Թորգոմայ»), որը Տյուրոս քաղաքի վաճառանոցը լցնում է ձիերով ու ջորիներով (Իէ, 14)։ Աստվածաշնչի հին մեկնիչները «տուն Թորգոմայ» կամ «Թորգոմական աշխարհ» ասելով հասկացել են գլխավորապես Հայաստանը։
Որոշ ուսումնասիրողներ «Թորգոմի տունը» նույնացնում են խեթական արձանագրություններում հիշվող Թեգարամա կամ Թագարամա և ասորեստանյան Թիլ-Գարիմմու երկրանուններին։
Գրականություն
Կատեգորիա:Հին Կտակարանի անձինք
Բակա շրջան (Կոլորադո)
Բակա շրջան (Baca County), ԱՄՆ Կոլորադո նահանգի 64 վարչական միավորներից մեկը։ Ընդհանուր տարածությունը 6626 կմ² է, բնակչությունը՝ 3788 մարդ (2010 թ. տվյալներով)։ Շրջկենտրոնն է Սպրինգֆիլդ բնակավայրը։ Կազմավորվել է 1889 թ.։
Կատեգորիա:Կոլորադոյի շրջաններ
Գրաբարի հոլովման համակարգը
Գրաբարում հոլովվում են գոյականը, ածականը, դերանունը, թվականը, ինչպես նաև մի քանի դերբայներ։
Հոլովներ
Գրաբարն ունի վեց հոլով` ուղղական, սեռական, տրական, հայցական, բացառական, գործիական։
Գրաբարի քերականության մեջ այս հոլովների համար գործածվել են այլ անուններ ևս, օրինակ` ուղղական հոլովը կոչվել է նաև անվանական, սեռականը՝ ստացական, հայրենի, տրականը՝ թղթական, պատվիրական, հայցականը՝ հարցական, խնդրական, աղերսական, կրողական, բացառականը՝ սկզբնական, առողական, գործիականը՝ առաքական (բացառականի հետ միասին), ցուցական և այլն ։
Գրաբարի քերականերից ոմանք առանձնացնում են ևս չորս հոլով՝ պատմական, պարառական, ներգոյական ու կոչական։ Դրանցից երեքը նախդրավոր կապակցություններ են. պատմական հոլովը կազմվում է զ նախդրով ու բացառական հոլովով. այն արտահայտում է վերաբերության իմաստ, օրինակ՝ պատմական հոլովաձևով դրված բառը ցույց է տալիս այն անձը կամ առարկան, որի մասին խոսվում է։ Պարառական հոլովը, որ կոչվում է նաև արտագոյական, շրջայական, կազմվում է զ նախդրով ու գործիական հոլովով, օրինակ՝ զտամբ - տան շուրջ։ Ներգոյականը հոլովը կազմվում է ի նախդրով ու տրական կամ հայցական հոլովներով։ Կոչական հոլովն արտահայտվում էր ուղղական հոլովի ու ո՛վ ձայնարկության հարադրումով, օրինակ՝ ո՛վ մարդ։
Հոլովը՝ որպես քերականական կարգ, հանդես է գալիս քերականական ձևի ու բովանդակության միասնությամբ, այդ պատճառով էլ այն որոշելիս պետք է նկատի ունենալ ձևաիմաստային հատկանիշները։ Այս պատկերացմամբ մոտենալով խնդրին՝ չի կարելի հիշյալ չորս «հոլովները» ընդունել որպես առանձին հոլովաձևեր ։ Դրանք համարվում են նախդիրների (զ, ի) կիրառության առանձին դեպքեր։
Հոլովման բնույթ
Գրաբարում անունները հոլովվելիս ստանում են զանազան մասնիկներ՝ հոլովիչներ (բացառություն են կազմում մի շարք դերանուններ, որոնք ենթարկվում են դերանվանական հոլովման)։ Գրաբարի հոլովիչները հինգն են՝ Ա, Ե, Ի, Ո, ՈՒ։ Հոլովիչներից բացի՝ հոլովների ձևավորմանը մասնակցում են որոշ հոլովակերտներ։ Եզակի սեռական ու տրական հոլովներում հոլովակերտ մասնիկները՝ ն, ջ, նջ, հանդիպում են սահմանափակ թվով բառերում (օրինակ՝ այր - առն, տէր - տեառն, գիւղ - գեղջ, կին - կնոջ, տիւ - տուընջեան և այլն), տրականում՝ նաև ում (օրինակ՝ հին - հնում, նոր - նորում, աջ - աջում և այլն)։ Եզակի բացառականում հանդես է գալիս է հոլովակերտը, եզակի գործիականում՝ ւ, վ, բ հոլովակերտները։ Հոգնակի ուղղականում գործածվում է ք, սեռականում, տրականում ու բացառականում՝ ց, հայցականում՝ ս հոլովակերտը։ Հոգնակի գործիականում պահպանվում է եզակի գործիականի հոլովակերտը, որին ավելանում է ք։
Ներքին և արտաքին հոլովում
Ըստ հոլովիչների տեղադրման՝ բառերը երկու բնույթի փոփոխության են ենթարկվում՝ ներդրական ու վերջադրական։
Արտաքին կամ վերջադրական հոլովման դեպքում հոլովիչը բառին ավելանում է վերջից՝ առանց խախտելու նրա ամբողջականությունը, օրինակ՝ տիտան - տիտանայ, ծով - ծովու, արքայ - արքայի և այլն։
Ներքին կամ ներդրական հոլովման ժամանակ հոլովիչը հանդես է գալիս բառի կազմում՝ դրվելով արմատի, իսկ ածանցավոր բառերի դեպքում՝ ածանցի վերջին բաղաձայնից առաջ։ Օրինակ՝ դուստր - դստեր, աստղ - աստեղ, գագաթն - գագաթան, որդն - որդան և այլն։
Գրաբարն ունի վեց արտաքին (Ա, Ի, Ո, Ու, Ի-Ա, Ո-Ա) ու երեք ներքին (Ա, Ե, Ի-Ա) հոլովումներ։
Գրաբարում մի շարք բառեր ենթարկվում են անկանոն կամ զարտուղի հոլովման։ Այդ դեպքում բառերի հոլովումը շեզվում է հոլովման ընդհանուր կանոններից։
Պարզ և խառը հոլովում
Գրաբարում բառի հոլովմանը կարող են մասնակցել մեկ կամ երկու հոլովիչներ։ Ըստ այդմ՝ առանձնացնում են պարզ և խառը հոլովումներ։
Պարզ հոլովումն արտահայտվում է մեկ հոլովիչով, որը հանդես է գալիս եզակի ու հոգնակի թվերի բոլոր թեք հոլովներում, օրինակ՝ շարժումն - եզ. սեռ. - շարժման, եզ. բաց. - ի շարժմանէ, եզ. գործ. - շարժմամբ, հոգն. սեռ. - շարժմանց, հոգն. բաց. - ի շարժմանց, հոգն. գործ. - շարժմամբք և այլն։
Խառը հոլովման ժամանակ բառի թեքմանը մասնակցում են երկու հոլովիչներ, որոնցից մեկը հանդես է գալիս եզակի թվի սեռական, տրական ու բացառական հոլովներում, երկրորդը՝ եզակի գործիականում ու հոգնակի թվի բոլոր թեք հոլովներում, օրինակ՝ անձն - եզ. սեռ. - անձին, (եզ. բաց. - յանձնէ), եզ. գործ. - անձամբ, հոգն. սեռ. - անձանց, հոգն. բաց. - յանձանց, հոգն. գործ. - անձամբք և այլն։
Ուղղական հոլով
Եզակի ուղղականը բառի ուղիղ ձևն է, չունի հոլովիչ կամ հոլովակերտ, օրինակ՝ տիտան, աղեղն, դուստր, ծով, պատանի և այլն։
Սեռական հոլով
Եզակի սեռականը կազմվում է եզակի ուղղականից՝ համապատասխան հոլովիչների (մի քանի բառերի դեպքում՝ նաև հոլովակերտների) ավելացումով, օրինակ՝ տիտան - տիտանայ, աղեղն - աղեղան, դուստր - դստեր, ծով - ծովու, անձն - անձին և այլն։
Հոգնակի սեռականը կազմվում է եզակի սեռականից՝ ց հոլովակերտի հավելումով, օրինակ՝ տիտանայ - տիտանաց, աղեղան - աղեղանց, դստեր - դստերց, ծովու - ծովուց և այլն։ Խառը հոլովումների դեպքում հոգնակի սեռականում հանդես է գալիս երկրորդ հոլովիչը, օրինակ՝ անձն - եզ. սեռ. - անձին, հոգն. սեռ. - անձանց, պատանի - եզ. սեռ. - պատանւոյ, հոգն. սեռ. - պատանեաց և այլն։
Տրական հոլով
Եզակի տրականը կազմվում է եզակի սեռականի նման՝ որոշ տարբերություններով. մի քանի բառերի եզակի տրականը կազմվում է ում մասնիկով, օրինակ՝ հին - հնում, նոր - նորում և այլն։ Որոշ բառեր եզակի տրականում երկրորդաբար ունենում են ջ հոլովակերտ, օրինակ՝ տեղի - եզ. սեռ. - տեղւոյ, եզ. տր. - տեղւոյ կամ տեղւոջ, տարի - եզ. սեռ. - տարւոյ, եզ. տր. - տարւոյ կամ տարւոջ և այլն։
Հոգնակի տրականը կազմվում է հոգնակի սեռականի նման։
Հայցական հոլով
Եզակի հայցականը կազմվում է եզակի ուղղականից, հոգնակի հայցականը՝ հոգնակի ուղղականից, որի ք հոլովակերտը փոխարինվում է ս հոլովակերտով։ Եթե բառը գործածվում է որոշյալ առմամբ, ապա բառի սկզբից ավելանում է զ նախդիրը։ Օրինակ՝ զտիտան - զտիտանս, զաղեղն - զաղեղունս, զծով - զծովս, զդուստր - զդստերս, զպատանի - զպատանիս և այլն։
Բացառական հոլով
Եզակի բացառականը կազմվում է եզակի տրականից՝ է հոլովակերտով. սկզբից ունենում է ի նախդիր, որը ձայնավորից առաջ վերածվում է յ-ի և արտասանվում է հ։ Օրինակ՝ յաղեղանէ, ի դստերէ, ի ծովէ, ի սահմանէ, յանձնէ և այլն։ Ա արտաքին, Ո պարզ և Ո-Ա խառը հոլովման պատկանող բառերը է հոլովակերտ չեն ստանում, օրինակ՝ ի տիտանայ, ի գետոյ, ի պատանւոյ և այլն։ Ո հոլովման պատկանող այն բառերը, որոնք եզակի տրականում ստանում են ջ կամ ում հոլովակերտ, եզակի բացառականում ստանում են է հոլովակերտ, օրինակ՝ առաջին - առաջնում - յառաջնմէ, տարի - տարւոջ - ի տարւոջէ և այլն։
Հոգնակի բացառականը կազմվում է հոգնակի տրականից՝ սկզբից ստանալով ի նախդիրը, օրինակ՝ ի տիտանաց, յաղեղանց, ի դստերց, ի ծովուց, ի պատանեաց և այլն։
Գործիական հոլով
Եզակի գործիականը կազմվում է եզակի սեռականից՝ համապատասխան հոլովակերտներ մասնիկներով։ Խառն հոլովման դեպքում հոլովիչը փոխվում է։
Ա և Ի հոլովիչներից հետո դրվում է Ւ (ւ) հոլովակերտ, օրինակ՝ տիտանաւ, սահմանաւ, փայտիւ, սրտիւ և այլն։
Բ հոլովակերտը դրվում է բաղաձայնով վերջացող հիմքերի վրա, օրինակ՝ դստերբ, աւուրբ, անձամբ, աղեղամբ, հիմամբ, մասամբ և այլն։
Ու հոլովիչից հետո հոլովակերտ չի ավելանում, օրինակ՝ ծովու, փոքու, աղուեսու և այլն։
Հոգնակի գործիականը կազմվում է եզակի գործիականից՝ ք հոլովակերտի հավելումով, օրինակ՝ տիտանաւք, սահմանաւք, փայտիւք, դստերբք, աւուրբք, անձամբք, աղեղամբք, ծավուք և այլն։
Ա արտաքին հոլովում
Բոլոր թեք հոլովներում բառի վերջում ավելանում է Ա հոլովիչ, որից հետո դրվում է յ ձայնորդը, որը, սակայն, չի արտասանվում, իսկ հոլովակերտից առաջ դուրս է ընկնում։ Եզակի բացառականը է հոլովակերտ չի ստանում, իսկ եզակի գործիականն ստանում է ւ հոլովակերտ։ Ներգոյական հոլովի իմաստն արտահայտվում է եզակի և հոգնակի հայցականի միջոցով։ Օրինակ՝